શિક્ષણનગરી તરીકે ઓળખાતું સુરેન્દ્રનગરમાં હજારો વિદ્યાર્થીઓ રાજ્યભરમાંથી અભ્યાસ માટે આવે છે. જેમાં મેડીકલ, એન્જિનિયરીંગ, ફાર્મસી વગેરે ઉચ્ચ શિક્ષણની સુવિધા ખાનગી રાહે છે. જ્યારે સેલ્ફ ફાઈનાન્સ કોલેજ અને હાઈસ્કૂલોમાં સ્ટાફની ભરતી પૂર્ણ અને સરકારી સંસ્થાઓ શિક્ષકો સહિતના સ્ટાફની ખાલી જગ્યા જોવા મળે છે. સુરેન્દ્રનગર જિલ્લાની હાઈસ્કૂલોમાં આચાર્યોની ખાલી જગ્યાને કારણે શિક્ષણ કથળતું હોવાની ફરિયાદો ઉઠી હતી ત્યારે રાજ્ય સરકાર દ્વારા સુરેન્દ્રનગર જિલ્લાની ૨૩ સ્કૂલોમાં આચાર્યની ભરતી માટે કાર્યવાહીન ધમધમાટ શરૂ થયો છે.